mk mk ru mk mk ru mk ru mk mk ru ru mk be uk hbs_cyr mk mk mk mk mk en ru mk ru mk it mk en en en en en en en mk mk mk mk mk mk mk mk mk mk mk mk mk mk mk mk mk mk mk mk en mk en mk en ru en ru mk fr ru mk fr ru mk fr ru hbs_cyr hbs_cyr hbs_cyr uk mk mk mk ru mk ru mk mk ru mk mk mk en ru mk be uk hbs_cyr mk mk mk mk mk en
Секцијата на жени на КСС во кампања за еднаква работа, еднакви плати – КСС | Конфедерација на слободни синдикати на Македонија
СОЈУЗ НА САМОСТОЈНИ СИНДИКАТИ НА ХРВАТСКА (SSSH)
УНИЈА НА СЛОБОДНИ СИНДИКАТИ НА ЦРНА ГОРА (USSCG)
Секцијата на жени при КСС, Меѓународниот ден на жената го одбележува на еден поинаков начин преку испраќање на порака за еднаквост во платите за жените и за мажите. Еднаквоста во платите за жените и мажите е првиот важен чекор кон поголема еднаквост во општеството, бидејќи разликите во платите се едни од најочигледните и мерливи облици на дискриминација. Но, иако еднаквоста е загарантирана со закон, стереотипи и родова дискриминација сè уште постојат во Македонија, и тоа е нешто на кое сите треба да работат за да се смени, изјави Даниела Јаневска од Секцијата на жени од Конфедерацијата на слободни синдикати на Македонија – КСС.
Според последните податоци жените во просек заработуваат 12,5% помалку во однос на мажите и ако тоа се вкалкулира на годишно ниво, жената 33 дена во годината е неефективно платена.
Трудот на жената е потценет, а таа потешко се вработува на одредени работни места, поради воспоставените стереотипи дека одредени работи се само за мажи, а други за жени.
Со цел намалување на овој јаз и кршење на овие застарени стереотипи Конфедерацијата на слободни синдикати на Македонија – КСС, организираше прес-конференција со цел уште еднаш да испрати порака до јавноста, до сопствениците и менаџерите на македонските компании дека платата треба да биде резултат на трудот, и само на трудот независно од полот.
Генералниот секретар на КСС Зоран Антовски им порача на работодавачите при вработувањето да ги земат предвид образовните критериуми и професионалните ветшини на кандидатот, а да не се прави поделба на работите на машки и на женски.
Според него треба и во практика да се применува конвенцијата за еднакво плаќање од 1951 година, а ратификувана во 1991 г., како еден од осумте фундаментални стандарди за трудот. Конвенцијата предвидува унапредување на објективното оценување на работните места  врз основа на извршената работа. Препорачува да се користи родова-неутрална терминологија при објавување на конкурси за работа, односно огласот да не ги засилува стереотипите и да не упатува на полот на вработеното лице. Исто така, Конвенцијата забранува исплата на различна плата за мажи и жени за исто завршена работа.
По повеќе од 25 години од донесувањето на законска регулатива за забрана за полова дискриминација на работното место и еднаква висина на платите, срамно е што жените продолжуваат да се соочуваат со бариери. Ние, едноставно, не смееме да го игнорираме обемот на недостатоци на пазарот на труд, кој не им дозволува жените да напредуваат во кариерата како и мажите.
Многу често жените ги надминуваат мажите во секоја фаза од образованието, но со текот на времето тој успех не е награден на работното место. Жените се витален дел од работната сила и предлозите за израмнување на родовиот јаз во платите мора да бидат доволно силни, јасни и испорачани во насока на промени.
На прес-конференцијата се информираше дека според Светскиот економски форум (weforum.org) Македонија е рангирана на 73 место од 144 земји на постоење јаз помеѓу мажите и жените, а предвидувањата се дека тој нема да се затвори до 2186 година.
Настанот е поддржан од проектот Унапредување на социјалниот дијалог, кој го финансира Европската Унија, а го спроведува Меѓународната организација на трудот, како дел од промотивната кампања за синдикатите.
Секцијата на жени при КСС во донаторска акција
Секцијата на жени при КСС во кампања против родово-базирано насилство врз жените на работното место
КСС го одбележи 8 март под мотото „Не сакаме цвеќе, сакаме поголеми права“
Се одбележува Светскиот ден против насилството врз жените
претходен Средба на Националниот економско-социјален совет и локалните економско-социјални совети
следен Трипартитна работилница за слободата на здружување и колективното договарање
Јавниот сектор да работи од 9 до 3, за да се заштеди електрична енергија
КСС бара да не се заборават работниците од приватниот сектор
КСС со ново барање до пратениците
ПРИРАЧНИК ЗА РАБОТНИЧКИ ПРАВА
МЕЃУНАРОДНИ КОНВЕНЦИИ НА МОТ
СИНДИКАТ НА 21-ви ВЕК
КОНВЕНЦИИ И ПРЕПОРАКИ ЗА БЗР
МИРНО РЕШАВАЊЕ НА СПОРОВИ
© КСС | Сите права се задржани.
СОЈУЗ НА САМОСТОЈНИ СИНДИКАТИ НА ХРВАТСКА (SSSH)
УНИЈА НА СЛОБОДНИ СИНДИКАТИ НА ЦРНА ГОРА (USSCG)